Öllum íbúum á hjúkrunar- og elliheimilum í Englandi hefur verið boðin bólusetning gegn kórónuveirunni. Sex hundruð þúsund landsmenn hafa þegar verið bólusettir.
Öllum íbúum á enskum hjúkrunar- og elliheimilum hefur verið boðin bólusetning við kórónuveirunni. Boris Johnson forsætisráðherra segir að þessi tíðindi marki tímamót í baráttunni við COVID-19.
Breska heilbrigðisþjónustan NHS greindi frá því í dag að íbúum á yfir tíu þúsund heimilum í landshlutanum hefði verið boðin bólusetning. Boris Johnson forsætisráðherra sagði að þetta væri merkur áfangi í því verkefni að bólusetja alla landsmenn sem væru hvað viðkvæmastir fyrir kórónuveirunni. Hann minnti jafnframt á að ýmiss konar erfiðleikar væru þó fram undan. Stjórnvöld hafa sett sér það markmið að hafa bólusett landsmenn sem orðnir eru sjötíu ára og eldri og heilbrigðisstarfsfólk í framvarðarsveitum fyrir miðjan þennan mánuð. Á laugardag höfðu tæplega sex hundruð þúsund manns verið bólusettir víðs vegar um Bretland. Þar með hafa hátt í níu milljón Bretar verið bólusettir, þar af um 490 þúsund tvívegis.
Stjórnvöld í Lundúnum tilkynntu í dag að þau hefðu pantað fjörutíu milljónir skammta af bóluefni frá franska lyfjafyrirtækinu Valneva. Ekki er búist við að það verði tilbúið fyrr en síðar á þessu ári eða því næsta.
Öllum íbúum á hjúkrunar- og elliheimilum á Englandi hefur verið boðin bólusetning við kórónuveirunni. Níu milljónir Bretar hafa þegar fengið bóluefni.